Diari Oficial de la Generalitat Valenciana


Sumari del DOGV 5933, del 15-01-2009 (2008/14738)

Assumpte civil 000287/2008. Notificació de la sentència a Alessandro Bellini.
-----------------------------------------------------------------------------

### Dades del document

Número de DOGV
:   5933

Data del DOGV
:   15-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14018


Data del document
:   19-11-2008

Organisme emissor
:   Jutjat de Primera Instància Número 4 de Nules

Tipus de document
:   Edicte

Descriptors 

:   * sistema judicial

Assumpte civil 000287/2008. Notificació de la sentència a Alessandro Bellini. [2008/14760]  
Judici: judici verbal 000287/2008.  
Part demandant: Banco de Valencia, SA.   
Part demandada: Alessandro Bellini.  
Sobre: altres verbals.  
En el judici esmentat s'ha acordat lliurar a la part demandada la sentència que, literalment, és com es diu:  
«Sentència  
Nules, 6 de novembre de 2008  
Lourdes Noverques Martínez, jutgessa del Jutjat de Primera Instància i Instrucció número 4 de Nules, ha vist estes actuacions de judici verbal sobre la reclamació d'una quantitat, seguides davant d'este Jutjat amb el número 287 de l'any 2008, a instàncies de l'entitat Banco de Valencia, SA, representada per la procuradora Elia Peña Chordá i assistida pel lletrat Fernando Falomir Maristany, contra Alessandro Bellini, en situació processal de rebel·lia.  
Antecedents de fet  
Primer. La procuradora Elia Peña Chordá, mitjançant un escrit, que per torn de repartiment va correspondre a este Jutjat, va presentar una demanda de judici verbal, en què, després d'exposar els fets i fonaments jurídics que estimava pertinents a la seua reclamació, acabava demanant que es dictara una sentència "per la qual es condemne el demandat a pagar al meu representat, Banco de Valencia, SA, la suma de 2.910,92 euros, interessos pactats al tipus del 29% i costes".  
Segon. Una vegada admesa a tràmit la demanda, mitjançant la interlocutòria de data 21 d'abril de 2088, va ser traslladada al demandat i es van citar les parts a l'acte de judici, que tingué lloc el 5 de novembre de 2008, al qual no va comparéixer el demandat, malgrat constar citat en la forma legal, segons resulta de les actuacions, raó per què va ser declarat en situació processal de rebel·lia. En l'acte de judici esmentat la part actora es va ratificar en el seu escrit de demanda, i després de ser rebut el plet a prova, va proposar, com a únic mitjà de prova de què intentava fer ús en defensa de les seues pretensions, documental, consistent en el fet que es donaren per reproduïts els documents adjuntats a l'escrit de demanda. El mitjà de prova esmentat va ser admés, i tot seguit es va declarar conclòs l'acte i vist per a sentència, cosa que es verifica mitjançant esta sentència.  
Tercer. Estes actuacions han sigut tramitades de conformitat amb les normes processals que són aplicables i s'han complit les prescripcions legals.  
Fonaments de dret:  
Primer. Com ja s'ha exposat adés, la part actora, en la demanda que instaura este procediment, exercia una acció de reclamació d'una quantitat per la qual pretenia la condemna del demandat a pagar a l'entitat demandant la suma de dos mil nou-cents deu euros i noranta-dos cèntims (2.910,92), com a suma a què ascendia, en data 31 d'octubre de 2007, el saldo deutor del compte Golden BV de què era titular el hui demandat, Alessandro Bellini. Així, segons tenia ocasió d'exposar en l'escrit de demanda, posteriorment ratificat en l'acte de judici, en data 14 de març de 2007, els qui són part d'este procediment van signar un contracte de targeta Golden, pel qual, entre altres condicions, es va acordar que es domiciliarien en el compte de què era titular el deutor els pagaments, així com que si el titular no mantenia saldo suficient per a atendre el dèbit de les disposicions efectuades amb la targeta, es meritaria l'interés de demora pactat en el mateix contracte; és a dir, del 29%.  
Com a fonament de la pretensió descrita, la part actora al·legava l'aplicació dels articles 1091, 1144, 1108 i 1100, tots del Codi Civil (CC).  
Segon. Amb caràcter previ a l'examen de l'acció exercida, cal assenyalar que, en els judicis declaratius, la rebel·lia, com a situació processal en què es troba el demandat, determina l'absència del litigi del litigant afectat; fet que produeix una situació d'incertesa sobre la seua posició jurídica respecte de la pretensió exercida d'advers, la qual, per la seua pròpia naturalesa, no autoritza a dictar automàticament una sentència de conformitat amb les peticions de l'actor, sinó que resulta necessari que la part del demandant acredite la realitat dels fets que constitueixen el fonament de la seua pretensió. En conseqüència, la situació de rebel·lia processal en què es troba el demandat ens obliga a examinar si dels diferents mitjans de prova practicats ha resultat acreditada l'existència del deute, així com, si pertoca, el seu caràcter pendent.  
Establit el que s'ha dit més amunt, així com examinades les actuacions, a judici d'este òrgan judicial, pertoca l'estimació íntegra de la demanda, atés que de la prova practicada resulta la concurrència de totes les condicions legalment i jurisprudencialment exigides perquè l'acció de reclamació d'una quantitat puga ser estimada. D'esta manera, vist que es tracta d'una acció de la naturalesa indicada, del que s'ha fet ha de resultar suficientment acreditada la concurrència dels punts a què s'ha fet referència en el paràgraf anterior; és a dir, l'existència del deute, de què es reclama el pagament, i si pertoca, el seu caràcter pendent. Així, quant al primer dels elements exposats, este òrgan judicial considera provada l'existència de la relació jurídica entre les parts, així com l'obligació de pagament per part del demandat de la quantitat reclamada de dos mil nou-cents deu euros i noranta-dos cèntims (2.910,92), en virtut dels documents números 2 a 4 dels que s'adjunten a l'escrit de demanda, consistents en el contracte original de sol·licitud de targeta de crèdit Golden BV (document número 2), en el certificat de saldo líquid deutor del compte titularitat del hui demandat (document número 3) i en l'extracte del compte esmentat (document número 4), que proven de forma plena l'existència de l'obligació de pagament esmentada, atés que és aplicable a estos l'eficàcia probatòria que als documents privats atribueix l'article 326 de la Llei d'Enjudiciament Civil (LEC), en relació amb l'article 319 del mateix cos legal, atesa la falta d'impugnació de la seua autenticitat per la part a qui perjudiquen; és a dir, pel demandat.  
Quant a la segona de les condicions esmentades en el paràgraf primer d'este fonament jurídic, la seua acreditació és conseqüència de la circumstància que el demandat no ha acreditat el compliment de l'obligació de pagament o la seua extinció per qualsevol altra causa, càrrega amb la qual estava gravat segons l'article 217 de la LEC, en tant que precepte regulador de la denominada teoria de la càrrega de la prova, que implica que, quan el tribunal considere dubtosos uns fets dels quals depenga la resolució de la causa, desestimarà les pretensions de l'actor o del demandat, depenent de a qui corresponga la càrrega de provar-los. Així, per raó que la prova de la falta d'exigibilitat o de caràcter pendent del deute reclamat, correspondria al demandat, d'acord amb el que estableix l'article 217.3 de la LEC, que disposa que correspon al demandat la càrrega de provar els fets que impedisquen, extingisquen o enerven l'eficàcia jurídica dels fets en què l'actor fonamente les pretensions, pertoca entendre com a suficientment provada la falta de compliment per part del demandat de l'obligació de pagament de la suma de dos mil nou-cents deu euros i noranta-dos cèntims (2910,92), com a quantitat a què ascendia, en data 31 d'octubre de 2007, el saldo deutor del compte obert a nom del demandat.  
Establit el que s'ha dit adés i atés que hi és aplicable el que disposa l'article 1.091 del CC, segon el qual, "les obligacions que naixen dels contractes tenen força de llei entre les parts contractants, i han de complir-se d'acord amb estos", en relació amb el que disposen els articles 1088, 1089 y 1911 del CC, pertoca estimar de forma íntegra la demanda interposada per l'entitat Banco de Valencia, SA, contra Alessandro Bellini, de manera que es condemna este últim a pagar a l'actora la suma de dos mil nou-cents deu euros i noranta-dos cèntims (2.910,92), més els interessos de demora, produïts des del dia 31 d'octubre de 2007 fins a fer el pagament complet del que deu, pactats al tipus del 29%, de conformitat amb el que disposa l'article 1108 del CC, en relació amb el que estableix l'article 1100 del mateix text legal.  
Tercer. Quant a les costes produïdes en la tramitació d'este procediment, resulta aplicable el que disposa l'apartat 10 de l'article 394 de la LEC i, per tant, aniran a càrrec del demandat, per haver sigut desestimades totes les seues pretensions, atenent que la rebel·lia és considerada una oposició, encara que tàcita, a les pretensions de l'actor.  
Vistos els preceptes legals esmentat i tots altres aplicables de forma pertinent.  
Dispositiva  
Estime de forma íntegra la demanda interposada per la procuradora Elia Peña Chordá, en nom i representació de l'entitat Banco de Valencia, SA, contra Alessandro Bellini, en situació processal de rebel·lia, i condemne este últim a pagar a l'entitat actora la quantitat de dos mil nou-cents deu euros i noranta-dos cèntims (2.910,92), més els interessos de demora, produïts des del dia 31 d'octubre de 2007 fins a fer-ne el pagament complet del que es deu; és a dir, del 29% nominal anual.  
Les costes produïdes en la tramitació d'este procediment aniran a càrrec de la part demandada.  
Notifiqueu esta sentència a les parts, fent-los saber que s'hi pot interposar un recurs d'apel·lació, que, si pertoca, cal preparar davant d'este mateix Jutjat dins dels cinc dies següents al de la notificació.  
Porteu l'original al llibre de sentències.  
Esta és la meua sentència, de què s'expedirà una testimoniança per a incorporar-la a les actuacions, que pronuncie, mane i firme; Lourdes Noverques Martínez, jutgessa del Jutjat de Primera Instància i Instrucció número 4 de Nules.  
Publicació. La sentència anterior va ser donada, llegida i publicada per la jutgessa que la va dictar el dia de la seua data. En done fe».  
Atés que es desconeix el domicili o residència actuals de la part demandada, mitjançant la provisió de 19 de novembre de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a terme la diligència de notificació.  
Nules, 19 de novembre de 2008.- El secretari judicial: Manuel Palacios Benítez.